Diari Oficial de la Generalitat Valenciana


Sumari del DOGV 9753, del 27-12-2023 (2023/13645)

RESOLUCIÓ de 20 de desembre de 2023, de la Vicepresidència Primera i Conselleria de Cultura i Esport, per la qual es convoquen, per al 2024, les subvencions per a la catalogació de béns immobles de pedra seca, i també per a promoure la recuperació, el manteniment, la conservació i la protecció de l'arquitectura de la pedra seca en el nostre territori.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9753

Data del DOGV
:   27-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13849


Data del document
:   20-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 20 de desembre de 2023, de la Vicepresidència Primera i Conselleria de Cultura i Esport, per la qual es convoquen, per al 2024, les subvencions per a la catalogació de béns immobles de pedra seca, i també per a promoure la recuperació, el manteniment, la conservació i la protecció de l'arquitectura de la pedra seca en el nostre territori. [2023/13357]  
  
La Constitució Espanyola establix, en l'article 46, que els poders públics han de garantir la conservació i promoure l'enriquiment del patrimoni històric, cultural i artístic dels pobles d'Espanya i dels béns que l'integren. Segons el seu article 9.2, correspon a estos facilitar la participació de tots els ciutadans en la vida cultural.  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, modificat per Llei orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura. D'altra banda, en la Resolució 103/IX de la Comissió d'Educació i Cultura de les Corts s'insta el Consell a iniciar la catalogació d'elements de la pedra seca del nostre territori amb un cert valor, com ara neveres, refugis de pastor, murs, escales o aljubs, entre altres, i a destinar una línia d'ajudes per a promoure la recuperació i el manteniment de les construccions de pedra seca.  
  
L'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018), va aprovar les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca en el nostre territori. Posteriorment, es va dictar l'Ordre 6/2020, de 14 de maig, de la Conselleria d'Educació, Cultura i Esport (DOGV 8815, 19.05.2020), per la qual es modifica parcialment l'Ordre anterior.  
L'objecte de les subvencions és cofinançar treballs de catalogació, manteniment, recuperació, conservació i protecció d'elements de l'arquitectura de la pedra seca.  
Les subvencions s'emmarcaran en el Pla estratègic de subvencions 2024-2026 de la Vicepresidència Primera i Conselleria de Cultura i Esport, i es dicten de conformitat amb els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, d'acord amb la disposició final tercera de l'Ordre 17/2018, de 9 de maig, que aprova les bases reguladores d'esta convocatòria, en virtut de les facultats que em conferix l'article 28 de la Llei 5/1983, de 30 de desembre, de Govern Valencià, resolc:  
  
  
Primer. Convocatòria  
Es convoquen, per a l'any 2024, subvencions l'objecte de les quals és finançar treballs de catalogació de construccions de pedra seca, així com de conservació, manteniment i recuperació de construccions tradicionals de pedra seca i de protecció de la seua arquitectura a la Comunitat Valenciana, especialment accions de caràcter preventiu, dins de l'àmbit d'actuació de la conselleria competent en matèria de cultura, realitzats durant l'any 2024.  
Les modalitats d'ajuda objecte de la present convocatòria són les següents:  
a) Catalogació d'estes construccions.  
b) Treballs de restauració i conservació preventiva que servisquen per a mantindre'ls.  
La present convocatòria es regula mitjançant l'Ordre 17/2018, de 9 de maig, per la qual s'establixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca en el nostre territori, i per l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'anterior.  
  
  
Segon. Entitats beneficiàries  
1. Podran obtindre la condició de beneficiaris d'estes subvencions per a la modalitat a) i b) previstes en l'article anterior de la present convocatòria els ajuntaments, les mancomunitats i les associacions i entitats sense ànim de lucre legalment constituïdes, sempre que entre les seues competències administratives i finalitats fundacionals, respectivament, figure la realització d'activitats consistents en la protecció i conservació del patrimoni de la Comunitat Valenciana, per la qual cosa, juntament amb la sol·licitud, s'haurà d'aportar la documentació que acredite el compliment del que s'indica en este punt. Respecte a la modalitat a), els sol·licitants que no tinguen la consideració d'administració pública podran proposar la catalogació a l'administració competent per a aprovar-la.  
2. Podran ser beneficiaris per a la modalitat b), a més, les persones físiques o les jurídiques legalment constituïdes que siguen titulars del bé o de l'òrgan de la seua gestió.  
3. Els beneficiaris hauran de complir, si és el cas, les mesures que preveuen els articles 45 i següents de la Llei orgànica 3/2007, de 22 de març, per a la igualtat efectiva de dones i homes.  
  
Tercer. Sol·licitud, terminis i tramitació  
1. El termini de presentació de les sol·licituds serà de deu dies, comptats des de l'endemà de la publicació d'esta resolució en el Diari Oficial de la Generalitat Valenciana. Si, en el termini de sis mesos a partir de la finalització de la presentació de sol·licituds, no hi ha hagut cap resolució ni notificació expressa sobre la sol·licitud, s'entendrà que ha sigut desestimada.  
2. Les sol·licituds de subvenció es podran presentar únicament en el cas de les persones jurídiques i, preferentment, per a les persones físiques, de manera telemàtica, i es formalitzaran segons els models que figuren en l'adreça d'internet: https://cutt.ly/2yVVZhQ.  
La sol·licitud haurà d'estar subscrita per la persona representant de l'entitat sol·licitant i es dirigirà a la Vicepresidència Primera i Conselleria de Cultura i Esport, Direcció General de Patrimoni Cultural.  
3. Les instruccions per a l'obtenció del certificat digital estaran disponibles en la pàgina web de l'Agència de Tecnologia i Certificació Electrònica (ACCV) www.accv.es.  
4. S'aproven el model de sol·licitud i els documents que s'adjunten com a annexos.  
5. Documentació que cal aportar  
La presentació de sol·licituds per a optar a les ajudes implica l'acceptació expressa i formal de les bases de la convocatòria, i caldrà aportar-hi els documents següents:  
5.1. Documentació comuna a les dues modalitats:  
- Sol·licitud general de subvenció, en els casos indicats de l'article 3.2 de la present convocatòria, que caldrà omplir en el moment de sol·licitar la subvenció a través del formulari electrònic, en què es farà constar, a través dels diferents apartats del formulari, les dades relacionades amb la subvenció sol·licitada, el sol·licitant, el representant, les notificacions, el lloc de l'activitat, les dades bancàries, la declaració d'ajudes sol·licitades o rebudes i la consulta de serveis interactius.  
- En el cas que el sol·licitant siga un nou perceptor i vulga rebre l'import de la subvenció en un compte no donat d'alta en el sistema de comptabilitat de la Generalitat Valenciana o hi haja hagut variació en les dades identificatives, haurà d'accedir al tràmit automatitzat PROPER, procediment per a tramitar les altes, modificacions i baixes de les domiciliacions bancàries, https://cutt.ly/KMIpaiK. Si el compte ja està donat d'alta en el sistema de comptabilitat de la Generalitat Valenciana, només caldrà omplir el número de compte en l'apartat E de la sol·licitud general de subvencions.  
- Instància omplida d'acord amb l'annex de la present ordre, annex I, https://cutt.ly/4kAzCrC. Les sol·licituds hauran de dirigir-se a la Direcció General de Patrimoni Cultural, a través del portal de la Generalitat Valenciana www.gva.es.  
- En el cas de fundació, associació i entitat sense ànim de lucre, cal aportar una fotocòpia compulsada dels estatuts de l'entitat pels quals se'n regix l'activitat, en què ha de constar explícitament la inexistència d'ànim de lucre i que, entre les finalitats fundacionals, hi ha la recuperació, la conservació o la protecció del patrimoni en l'àmbit de la Comunitat Valenciana.  
- Declaració responsable de què disposa de l'autorització del propietari/ària de l'àmbit en què es durà a terme l'actuació la ubicació de la qual és la referenciada. Els sol·licitants marcaran la casella corresponent en l'apartat G de l'annex I.  
- Declaració de no figurar com a beneficiaris d'una subvenció nominativa per a la mateixa finalitat, segons la Llei de pressupostos de la Generalitat vigent en cada exercici. Els sol·licitants marcaran la casella corresponent en l'apartat G de l'annex I.  
- D'acord amb el que disposa l'article 28.2 de la Llei 39/2015, d'1 d'octubre, del procediment administratiu comú de les administracions públiques, els interessats tenen dret a no aportar documents que ja es troben en poder de l'administració actuant o hagen sigut elaborats per qualsevol altra administració. L'administració actuant podrà consultar o recollir estos documents, llevat que l'interessat s'hi opose. No serà possible l'oposició quan l'aportació del document s'exigisca en el marc de l'exercici de potestats sancionadores o d'inspecció. És per això que, en l'annex de sol·licitud de l'ajuda, s'inclou la possibilitat que el sol·licitant no autoritze expressament la Vicepresidència Primera i Conselleria de Cultura i Esport perquè l'administració obtinga directament l'acreditació del compliment de les obligacions tributàries amb l'Agència Estatal d'Administració Tributària, la Conselleria d'Hisenda i Administració Pública i la Tresoreria General de la Seguretat Social. En el cas de denegar l'autorització en l'apartat E de l'annex I, l'entitat haurà d'aportar la documentació acreditativa pertinent en el moment de la sol·licitud.  
  
- Certificat de l'acord per a la sol·licitud de l'ajuda i compromís de finançament del 100 % de les actuacions sol·licitades. Els ajuntaments i altres entitats sol·licitants ho acreditaran amb certificat de l'acord adoptat sobre este tema, annex II, https://cutt.ly/3wI7O21S  
En el cas de les persones físiques, han d'acreditar amb documents que tinguen efectes davant de tercers que la quantitat amb la qual es compromet a finançar l'actuació està assegurada per qualsevol dels mitjans que es preveuen en dret privat, tant l'import com l'efectivitat en el moment en què esta resulte exigible.  
5.2. Documentació especifica per a presentar sol·licitud per a la modalitat a):  
- Memòria, que haurà d'incloure:  
- Línies d'estudi històriques i anàlisi documental previstes. Memòria descriptiva del procés d'obtenció d'informació. Determinació i descripció d'estudis complementaris previstos:  
- Anàlisi preliminar del territori i la seua història, en què es valoren les zones conegudes amb potencial de patrimoni cultural. Llista i pla d'elements susceptibles, en fase preliminar, de protecció.  
- Currículum de les persones implicades en la redacció dels documents, en el qual s'haurà d'especificar la possible experiència en la catalogació d'elements patrimonials, en la redacció de projectes relacionats amb la pedra seca, en projectes d'intervenció o en treballs de recerca relacionats amb el patrimoni cultural. Així mateix, s'hauran d'indicar els possibles títols oficials relacionats amb el patrimoni cultural.  
  
5.3. Documentació específica per a presentar sol·licitud per a la modalitat b):  
- Projecte subscrit per un tècnic competent en la matèria, que ha de contindre un estudi sobre els valors etnològics i culturals de l'element que cal intervindre, descripció de l'actuació proposada i els efectes d'esta sobre els valors i el cost que té. En el projecte s'ha de justificar el respecte a les tècniques constructives pròpies de la pedra seca. El document, en funció de la naturalesa o la complexitat de l'actuació, haurà de preveure els següents aspectes o justificar-ne la no necessitat:  
- Dades de l'entitat promotora (denominació, NIF, domicili...).  
- Dades de l'actuació (nom del projecte, dades de la propietat, pressupost…).  
- Dades del personal tècnic (autor del projecte, director de la intervenció, dades de l'empresa constructora o responsable de l'execució...).  
  
- Dades rellevants del bé (nom de l'immoble, emplaçament, situació urbanisticopatrimonial...).  
- Descripció de l'estat actual.  
- Descripció de la proposta d'intervenció.  
- Memòria constructiva.  
- Documentació fotogràfica de l'element sobre el qual s'actuarà i de l'entorn.  
- Plànol de situació.  
- Plànols d'estat actual que n'assenyalen les patologies.  
- Plànols d'actuació.  
- Pressupost desglossat. Resum de pressupost total de la contracta, inclosa la partida corresponent a seguretat i salut.  
- Projecte d'actuació arqueològica o justificació de la no necessitat.  
  
En les intervencions hauran d'aplicar-se criteris adequats de restauració, de manera que es conserven al màxim els elements originals. S'ha d'utilitzar exclusivament la tècnica constructiva tradicional de pedra seca, i cal documentar tant l'estat previ com el procés de restauració i l'estat final.  
- Memòria descriptiva en què es justifique l'aportació innovadora a la difusió, la promoció i el foment, mitjançant l'ús de sistemes basats en les noves tecnologies de la informació i la comunicació, la possible presentació d'una senyalística o d'una imatge pròpia del projecte i una proposta de difusió o de dinamització.  
- Currículum de les persones implicades en la redacció dels documents, en el qual s'haurà d'especificar la possible experiència en la catalogació d'elements patrimonials, en la redacció de projectes relacionats amb la pedra seca, en projectes d'intervenció o en treballs de recerca relacionats amb el patrimoni cultural. Així mateix, s'hauran d'indicar els possibles títols oficials relacionats amb el patrimoni cultural.  
  
- Document descriptiu de la incidència del projecte en la societat, amb la descripció dels resultats esperats amb la intervenció, la repercussió territorial dels resultats previstos, la repercussió en beneficiaris potencials i l'interés social i cultural del projecte.  
6. Qui tinga la representació legal en cada cas d'acord amb la normativa aplicable ha de subscriure les sol·licituds.  
  
7. Respecte a la cessió dels drets de propietat intel·lectual, cal tindre en compte la normativa sobre la matèria, especialment el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual, en què es regularitzen, aclarixen i harmonitzen les disposicions legals vigents sobre la matèria. A este efecte, els autors dels inventaris, els projectes i les memòries científiques de les actuacions subvencionades donen per cedits, amb caràcter no exclusiu, els drets de propietat intel·lectual de l'actuació subvencionada, amb caràcter indefinit i per a tots els països del món, amb la finalitat que la Generalitat Valenciana puga difondre-la per qualsevol mitjà.  
  
8. Els interessats podran presentar una sol·licitud per a cada una de les modalitats.  
9. D'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques, si la sol·licitud no reunix els requisits i documents que s'assenyalen en esta base, es requerirà a l'interessat perquè, en el termini de deu dies, n'esmene la falta o adjunte els documents preceptius, amb la indicació que, si no ho fa, s'entendrà que desistix de la petició, amb una resolució prèvia que haurà de ser dictada en els termes que preveu l'article 21 d'esta llei.  
  
Quart. Dotació econòmica  
1. L'import total previst de les ajudes esmentades serà de 490.000,00 euros, que se satisfarà amb càrrec a l'aplicació pressupostària N10618272.454A00.7, línia S0492, ajudes per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca en el nostre territori, del pressupost de la Generalitat Valenciana per a 2024.  
2. Dels 490.000,00 euros, es destinaran 125.000,00 euros a la modalitat a) i 365.000,00 euros a la modalitat b). Estes quantitats s'han de destinar a subvencionar els treballs de cada una de les modalitats fins a exhaurir el crèdit. En cas que d'alguna d'estes partides sobren diners, es destinaran a l'altra modalitat.  
  
3. Com que es tracta d'una despesa de tramitació anticipada, la resolució d'esta convocatòria i, per tant, la concessió de les subvencions, queda condicionada al fet que hi haja efectivament crèdit adequat i suficient en els pressupostos de la Generalitat Valenciana per a 2024.  
  
Cinqué. Dotació d'estes ajudes  
1. Es concediran subvencions per un import màxim de 10.000,00 euros per beneficiari, siga quin siga el cost de l'actuació proposada en la sol·licitud per l'interessat, que es finançaran amb els crèdits que estaran consignats a este efecte en la futura llei de pressupostos de la Generalitat Valenciana per a 2024 i que ja figuren en el projecte de llei.  
  
2. D'acord amb el que disposa l'article 31.8 de la Llei 38/2003, de 17 de novembre, general de subvencions, no es consideren despeses subvencionables els impostos indirectes quan siguen susceptibles de recuperació o compensació. L'Impost sobre el Valor Afegit només podrà ser subvencionable quan el beneficiari acredite que no fa la compensació d'este impost.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Sisé. Criteris de valoració de les sol·licituds  
1. Les sol·licituds que complisquen amb els requisits que establix l'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018), i l'Ordre 6/2020, de 14 de maig, de la Conselleria d'Educació, Cultura i Esport (DOGV 8815, 19.05.2020), per la qual es modifica parcialment l'ordre anterior, i esta convocatòria, seran valorats i puntuats.  
2. La valoració de la documentació aportada arribarà a un màxim de 20 punts i s'efectuarà d'acord amb els criteris que s'indiquen en l'article 9 de l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'Ordre 17/2018, de 9 de maig, de la Conselleria d'Educació, Investigació, Cultura i Esport.  
  
  
Seté. Procediment per a l'atorgament de la subvenció  
1. En aplicació dels criteris de valoració que establix l'ordre de bases i la seua modificació, i amb la valoració corresponent de totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda i amb la quantia econòmica que cal percebre segons el criteri que establix l'article sisé de la present convocatòria.  
2. Obtindran la condició de beneficiaris seguint l'ordre descendent en la llista esmentada per la puntuació obtinguda fins a l'exhauriment de la dotació econòmica.  
3. En cas d'empat, es prioritzarà en funció de la grandària del municipi segons les xifres de població oficials publicades per l'Institut Nacional d'Estadística en l'última revisió del padró prèvia a la data de presentació de la sol·licitud.  
  
Huité. Resolució de la subvenció  
1. El termini per a la resolució i notificació serà de sis mesos a partir de la publicació de la present convocatòria.  
2. Atenent els criteris indicats, la comissió tècnica elaborarà l'informe i la proposta pertinent que l'òrgan instructor presentarà a la persona titular de la Direcció General de Patrimoni Cultural.  
3. Vista la proposta, la persona titular de la Direcció General de Patrimoni Cultural resoldrà la concessió i la quantitat de la subvenció, que s'haurà de comunicar en el termini màxim de deu dies a partir del moment de la resolució de concessió.  
La resolució es publicarà en el Diari Oficial de la Generalitat Valenciana, tal com disposa l'article 18 de la Llei general de subvencions, l'article 8.1 de la Llei 19/2013, de 9 de desembre, de transparència, accés a la informació pública i bon govern, i l'article 166 de la Llei 1/2015, de 6 de febrer, de la Generalitat.  
  
Nové. Obligacions  
Els beneficiaris estaran subjectes a les obligacions generals derivades de la normativa vigent sobre ajudes o subvencions públiques, Llei 4/1998, d'11 de juny, del patrimoni cultural valencià, i, en particular, a les que fan referència a la Llei 38/2003, de 17 de novembre, general de subvencions, i la Llei 1/2015, de 6 de febrer, d'hisenda pública, del sector públic instrumental i de subvencions, en el seu article 165.2.i, i les recollides en l'article 13 de l'Ordre 17/2018, de 9 de maig, de la Conselleria d'Educació, Investigació, Cultura i Esport.  
  
Els beneficiaris d'estes ajudes estaran subjectes també a les obligacions següents:  
- Sotmetre a autorització prèvia, d'índole patrimonial, el projecte tècnic corresponent de conformitat amb el que disposa l'art. 35 de la Llei 4/1998, d'11 de juny, del patrimoni cultural valencià, i l'art.10 del Decret 62/2011, de 20 de maig, en el cas d'actuacions que incidisquen en béns inclosos en l'Inventari general de patrimoni cultural valencià.  
  
- Els redactors dels inventaris subvencionats, en el termini d'un mes a partir de l'entrega de la documentació justificativa de l'execució dels treballs, i a partir de les fitxes redactades segons les instruccions de l'annex III, disponible en el següent enllaç https://cutt.ly/xPvy8h4, hauran d'incorporar les dades dels elements inventariats a l'aplicació existent en l'enllaç següent https:/inmuebles.edu.gva.es. Per a això, se'ls facilitarà des del Servei de Patrimoni Cultural de la Vicepresidència Primera i Conselleria de Cultura i Esport la corresponent identificació i clau d'accés, i serà imprescindible accedir mitjançant certificat digital.  
  
  
Desé. Justificació i pagament de la subvenció  
La documentació justificativa de la realització de l'activitat subvencionada complirà el que establix l'article 15 de l'Ordre 17/2018, de 9 de maig, de la Conselleria d'Educació, Investigació, Cultura i Esport, annex IV, https://cutt.ly/ewI7SkMP  
La justificació de la subvenció concedida es realitzarà per part de les entitats beneficiàries, amb anterioritat al 15 de novembre de 2024.  
  
Els perceptors o beneficiaris de les subvencions públiques, que tinguen naturalesa jurídica privada, hauran d'acreditar, mitjançant la presentació d'una declaració responsable signada pel representant legal de l'entitat, el compliment de l'article 31 de la Llei 38/2003, de 17 de novembre, general de subvencions, que obliga els beneficiaris, quan l'import de la despesa subvencionable supere les quanties del contracte menor que establix la Llei 9/2017, de 8 de novembre, de contractes del sector públic, a sol·licitar com a mínim tres ofertes de diferents proveïdors amb caràcter previ a la contractació del compromís per a la prestació del servei o el lliurament del bé, exceptuant les prestacions que, per les especials característiques de les despeses subvencionables, no existisquen en el mercat suficient nombre d'entitats que les subministren o les presten, exceptuant la despesa que s'haja fet amb anterioritat a la sol·licitud de la subvenció.  
Serà requisit per al pagament el fet que les entitats locals acrediten estar al corrent en el compliment de l'obligació de rendició dels seus comptes anuals davant de la Sindicatura de Comptes, d'acord amb el que establix l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Onzé. Protecció de dades  
El responsable del tractament de les dades recollides a través dels corresponents formularis annexos a esta convocatòria i, si és el cas, de les dades que figuren en la documentació que s'adjunte a la sol·licitud de la subvenció, és la Vicepresidència Primera i Conselleria de Cultura i Esport amb domicili a la plaça de Nules, 2. 46014 València.  
La persona interessada pot contactar amb la Delegació de Protecció de Dades de la Generalitat. Passeig de l'Albereda, 16. 46000 València. Adreça electrònica: oml@osr.ks.  
Formaran part del tractament de dades personals responsabilitat de la Vicepresidència Primera i Conselleria de Cultura i Esport les dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides i de qualsevol altra naturalesa que siguen recollides amb:  
  
- Els formularis que acompanyen esta convocatòria.  
- Els que resulten de la consulta a plataformes autonòmiques d'interoperabilitat (PAI) o a altres administracions públiques, en el cas que la persona interessada no s'haja oposat a esta consulta, d'acord amb el que establix l'article 28 de la Llei 39/2015.  
- Documentació que s'entregue pels sol·licitants i representants legals.  
En relació amb la documentació presentada pels sol·licitants i representants legals que incloga dades personals de terceres persones, amb caràcter previ a la comunicació d'estes dades a la Conselleria, els sol·licitants i representants legals estan obligats a informar estes persones interessades de la comunicació i el tractament de les seues dades personals per la Vicepresidència Primera i Conselleria de Cultura i Esport, en els termes que preveu este article.  
Les dades personals seran tractades amb la finalitat de dur a terme tota la tramitació i gestió de la subvenció, inclosa l'admissió de sol·licituds, verificació del compliment de les condicions i requisits establits, concessió de la subvenció i verificació i control de la seua correcta execució i desenvolupament; tot això, amb base jurídica en el compliment d'una missió realitzada en interés públic, en l'exercici de poders públics conferits a la Conselleria i en el compliment de les obligacions legals derivades de la normativa que preveu la present convocatòria (com és la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions) i la resta de normes aplicables, incloses les que regulen el tràmit electrònic.  
  
Així mateix, en aplicació de la normativa vigent, amb la finalitat de garantir el dret dels ciutadans a conéixer en tot moment les subvencions convocades, i per a contribuir a complir els principis de publicitat i transparència, les dades de les subvencions concedides seran publicades, segons corresponga, en el diari oficial corresponent i en el Sistema Nacional de Publicitat de Subvencions i Ajudes Públiques, amb la indicació, segons cada cas, de la convocatòria, el programa i el crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció amb la indicació dels diferents programes o projectes subvencionats.  
No obstant això, quedaran excloses d'esta publicació les subvencions concedides quan la publicació de les dades del beneficiari respecte de l'objecte de la subvenció puga ser contrària al respecte i la salvaguarda de l'honor, a la intimitat personal o familiar de les persones físiques, d'acord amb el que establix la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així s'haja previst en la normativa reguladora.  
  
En concret, no es publicaran les subvencions concedides a persones físiques quan el mateix objecte de la convocatòria proporcione informació o dades especialment protegides dels beneficiaris o relatives a les categories especials de dades indicades en els articles 9 i 10 del Reglament general de protecció de dades (RGPD) ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona, cas en què s'anonimitzarà la informació d'ofici o a instàncies de la persona interessada. La informació estarà disponible en les adreces www.subvenciones.gob.es i www.infosubvenciones.es.  
  
Amb base jurídica en el compliment de les obligacions legals derivada de la normativa que preveu esta convocatòria, així com per al compliment d'una missió realitzada en interés públic o en l'exercici de poders públics conferits a la Vicepresidència Primera i Conselleria de Cultura i Esport, les dades personals podran ser comunicades a la Plataforma Autonòmica d'Interoperabilitat (PAI) amb la finalitat d'efectuar la comprovació de les dades de la persona sol·licitant, així com d'altres situacions socioeconòmiques previstes per a la baremació, a altres òrgans de l'Administració pública amb competència en la matèria, entre els quals, sense caràcter limitador, s'inclouen òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Sindicatura de Comptes de la Comunitat Valenciana, IGAE, Defensor del Poble i Síndic de Greuges de la Comunitat Valenciana, Agència Antifrau de la Comunitat Valenciana, delegació de Protecció de Dades i altres tercers subjectes de dret privat amb interés legítim i/o dret d'accés en el procediment.  
  
Tercers encarregats del tractament podran tindre accés a les dades per encàrrec de la Vicepresidència Primera i Conselleria de Cultura i Esport i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en l'encàrrec de tractament.  
No hi ha transferències internacionals de dades.  
Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud, per la qual cosa la falta de comunicació d'estes dades a la Vicepresidència Primera i Conselleria de Cultura i Esport comportarà les conseqüències que preveu l'ordenament jurídic.  
Les dades personals es conservaran durant el temps necessari per a complir la finalitat per a la qual s'han recollit i pels terminis que establixen les normes vigents per a complir obligacions i responsabilitats legals, i se suprimiran d'acord amb el que establix la normativa d'arxius i documentació.  
La persona interessada té dret a sol·licitar del responsable del tractament l'accés, la rectificació i la supressió de les seues dades de caràcter personal, així com la limitació o oposició tant al tractament d'estes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent https://cutt.ly/FwI7DGGg i pot presentar una reclamació davant de l'Agència Espanyola de Protecció de Dades si considera no atesos els seus drets o vulnerat el tractament de les seues dades personals.  
Per a més informació sobre el tractament de les seues dades personals, la persona interessada pot consultar el Registre de tractament de dades en https://ceice.gva.es/va/.  
  
Dotzé. Compliment de la política de la competència de la Unió Europea  
Les entitats beneficiàries que es consideren empreses o assimilades, per tal de complir el Reglament de la Unió Europea 1407/2013, hauran d'aportar una declaració de minimis; a més, hauran d'aportar una altra declaració responsable de les beneficiàries últimes, sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del reglament.  
  
  
Tretzé. Delegació  
Es delega a la persona titular de la Direcció General de Patrimoni Cultural la facultat de resoldre la concessió i la denegació d'estes ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'esta resolució.  
  
Catorzé. Eficàcia  
Esta resolució produirà efectes l'endemà de publicar-se en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
- El recurs de reposició s'haurà d'interposar davant del vicepresident primer i conseller de Cultura i Esport en el termini d'un mes comptat des de l'endemà de publicar-se en el Diari Oficial de la Generalitat Valenciana.  
- El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia en què es publique en el Diari Oficial de la Generalitat Valenciana.  
  
València, 20 de desembre de 2023.- La directora general de Patrimoni Cultural (p. d. R 13.04.2022; DOGV 9328, 29.04.2022): María del Pilar Tébar Martínez.